REPUBLIKA SRBIJA

NARODNA SKUPŠTINA

Odbor za poljoprivredu, šumarstvo

i vodoprivredu

12 Broj 06-2/346-13

8. oktobar 2013. godine

B e o g r a d

INFORMACIJA

O JAVNOM SLUŠANjU NA TEMU

„DA LI JE SRBIJI POTREBNA MALINA?“

 Odbor za poljoprivredu, šumarstvo i vodoprivredu Narodne skupštine održao je 7. oktobra 2013. godine u Domu Narodne skupštine Javno slušanje na temu: „Da li je Srbiji potrebna malina?“, na osnovu Odluke Odbora 12 Broj 06-2/346-13 od 17. septembra 2013. godine.

 Javnom slušanju je predsedavao Aleksandar Senić, predsednik Odbora za poljoprivredu, šumarstvo i vodoprivredu.

 Javnom slušanju su prisustvovali narodni poslanici:Saša Dujović, Snežana Bogosavljević Bošković, Vesna Jovicki, Siniša Lazić, Petar Kuntić, Velimir Stanojević, Arpad Fremond, Zoltan Pek, Zoran Antić, Stefan Zankov i Radoslav Komlenović; Nenad Katanić, pomoćnik ministra poljoprivrede, šumarstva i vodoprivrede; Vlade Đoković, Aleksandar Tabaković, Dragan Sretenović, Uprava za zaštitu bilja; Nenad Vujović, Kolinda Hrehorović. Ministarstvo poljoprivrede, šumarstva i vodoprivrede; Milada Lukešević, Privredna komora Srbije; Mihailo Nikolić, profesor na Poljoprivrednom fakultetu u Beogradu; Dragan Vukailović, predsednik udruženja malinara „ Srpska malina“; mr Aleksandar Leposavić, stručnjak za malinu iz instituta za voćarstvo, Čačak; dr Svetislav Petrović, predsednik skupštine Opštine Arilje, Zoran Todorović, predsednik Opštine Arilje, Dobrivoje Radović, Vladimir Nikolić, Milan Bikić , MilanRadojičić , Milan Stevanović, Opšina Arilje; Milinko Šaponjić, Odeljenje za privredni i ekonomski razvoj Nova Varoš, Milutin Živković, Petar Mijović, udruženje malinara Nova Varoš; Rade Grujić, predsednik Opštine Krupanj, Miloje Perić, saradnik za poljoprivredu, Krupanj; Dragan Bogdanović, Dobrivoj Milanović, Darko Marković, udruženje malinara Krupanj;Milorad Perezanović, Dragan Kolaković, udruženje malinara Čačak; Milomir Zorić, predsednik Opštine Ivanjica, Raša Sekulić, zamenik predsednika Opštine Ivanjica,Miodrag Bogdanović udruženje malinara Ivanjica; Nebojša Brzaković, član Gradskog veća za selo i poljoprivredu, Užice, Borko Pavić, Rade Drašković, udruženje malinara, Užice; Damir Vasić, Branislav Kovačević, udruženje malinara Lipolist; Milijan Stojanić, predsednik Opštine Kosjerić, Dragan Jovanović, šef poljoprivredne službe, Kosjerić, Tomislav Pavlović, Andrija Vasović, Vladimir Nikolić, udruženje malinara, Kosjerić; Zlatan Jovanović, predsednik Opštine Bajina Bašta, Radomir Gavrilović, udruženje malinara Bajina Bašta; Miloš Kostić, Pero Petrović, udruženje malinara Gornji Milanovac; Milun Petrović, Dragoljub Zejak, udruženje malinara Prijepolje; Jefimije Milovanović, zamenik predsednika Opštine Brus, Saša Miljković, pomoćnik predsednika Opštine Brus; Novica Petrović, pomoćnik predsednika Opštine Vladičin Han, Slađana Stevanović –Tasić, Odeljenje za poljoprivredu, Vladičin Han; Aco Luković, šef odseka za lokalnu ekonomiju i investicije, Lučani, Vesna Čakarević, koordinator za poljoprivredu, Lučani.

 Javno slušanje otvorio je Aleksandar Senić, predsednik Odbora a uvodno izlaganje su podneli Dragan Vukailović, predsednik saveza Udruženja malinara „Srpska malina“, kao i Aleksandar Leposavić i Svetislav Petrović, stručnjaci iz oblasti malinarstva, dok je u ime Ministarstva poljoprivrede, šumarstva i vodoprivrede govorio Nenad Katanić, pomoćnik ministra. U vezi saradnje sa lokalnim samoupravama izlaganje su imali Vladimir Nikolić, Dole Radović, predstavnici proizvođača malina, Zlatan Jovanović, predsednik Opštine Bajina Bašta i Milijan Stojanić, predsednik Opštine Kosjerić.

 U raspravi su učestvovali Saša Dujović, član Odbora, Dragan Bogdanović, udruženje malinara Krupanj, Miodrag Bogdanović, udruženje malinara Ivanjica, Vladimir Nikolić, Opština Arilje, Nenad Vujović, Ministarstvo poljoprivrede, šumarstva i vodoprivrede, Slađana Stevanović-Tasić, Odeljenje za poljoprivreduopštine Vladičin Han, Borko Pavić, udruženje malinara Užice i dr Mihailo Nikolić, profesor na Poljoprivrednom fakultetu u Beogradu.

 U raspravi je ukazano na strateški značaj proizvodnje maline na potrebu daljeg uređivanja sistema javnih skladišta, na izgradnju prerađivačkih kapaciteta, na potrebu za preduzimanjem mera za veću proizvodnju maline i adekvatniju cenu. Istaknuto je da je malina po obimu i značaju proizvodnje vodeća u izvozu voća, s tim što se po pravilu izvozi smrznuta malina a ne i poluproizvodi i proizvodima na kojima bi se ostvarile više cene. Vrednost izvoza maline je 200 miliona evra godišnje a na proizvodnji je zaposleno 35000 ljudi sa punim radnim vremenom. Potrebno je stvaranje konzistentnijeg privrednog ambijenta za sve poljoprivredne proizvođače, pa i proizvođače maline, time što bi se u proizvodnju uvele nove sorte, osavremenio način proizvodnje i obrade zemljišta, investiralo u navodnjavanje i bolje đubrenje, uvela sertifikacija pakovanja, kontrola transporta kao i kontrola objekata u kojima se malina čuva kao što su hladnjače, magacini odnosno objekti na aerodromima i drugim mestima pripreme za transport.

 Pojedini učesnici u raspravi ukazali su na nemar države koji se ogleda u tome da malinari svake godine protestuju, da policija sprečava proteste malinara, da putevi od mesta proizvodnje do predaje u hladnjače nisu adekvatni, da je premija po hektaru obrade izuzetno niska. Pitanja koja su postavljena predstavnivcima ministarstva su sledeća: zašto država otkupom ne utiče na cenu, zašto nema državne pomoći u dobijanju kredita za poljoprivrednu mehanizaciju, imali li mogućnosti da se malina otkupljuje po garantovanoj ceni, kao i kada će se podzakonski akti kojima se uređuje proizvodnja i prodaja maline uskladiti sa situacijom na trižištu i među proizvođačima. Osim toga, ukazano je da se ni sadašnji podzakonski akti ne poštuju čak i onda kada proizvođači maline ukazuju na nepravilnosti u pogledu označavanja porekla, količine i cene maline pri predaji u hladnjače.

 Predstavnici ministarstva ukazali su da malina ne može da bude strateški proizvod jer nije neophodna za život i rad stanovništva, da je pitanje cene maline pri otkupu stvar kretanja na tržištu, da je ta materija u nadležnosti drugog ministarstva i Republičke direkcije za robne rezerve, da državni organi pripremaju strategiju razvoja poljoprivrede, isplaćuju razne vrste podsticaja, preduzimaju mere za razvoj i proizvodnju maline, s tim što su i mogućnosti države i državnih organa onakve kakva je inače ekonomska situacija i stanje budžeta. Suština izlaganja predstavnika državnih organa je da je malina tržišni proizvod i da će država preko svojih organa da preduzme sve mere u cilju podsticanja razvoja, kako proizvodnje maline tako i drugih poljoprivrednih proizvoda.

 Javno slušanje je zaključio Aleksandar Senić, predsednik Odbora predlogom da je neophodno osnivanje nacionalnog saveta za jagodičasto voće, koga će činiti narodni poslanici, predstavnici Ministarstva, fakulteta, udruženja malinara i otkupljivača, s ciljem da se malina proglasi za strateški proizvod, između ostalog zbog sprečavanja dalje devastacije brdsko – planinskih područja, naročito u zapadnoj Srbiji.

 SEKRETAR PREDSEDNIK

 Veljko Racković Aleksandar Senić s. r.